**TIRGUS IZPĒTE**

**“Daudzdzīvokļu mājas kāpņutelpas logu un palodžu piegāde un nomaiņa ar pilnu apdari”**

**(ID.Nr.P/A „SAN-TEX” 2024/14)**

1. **Informācija par pasūtītāju:**

|  |  |
| --- | --- |
| Pasūtītājs | Balvu novada pašvaldības aģentūra “San-tex” |
| Reģistrācijas numurs | 90001663120 |
| Adrese, e-pasta adrese | Bērzpils iela 56, Balvi, Balvu nov., LV-4501, [santex@balvi.lv](mailto:santex@balvi.lv) |
| Kontaktpersona saistībā ar iepirkuma priekšmetu | Balvu novada pašvaldības aģentūras “San-tex” remontceltniecības nozares vadītājs Kaspars Bikaviņš, mob.26173310 |
| Kontaktpersona saistībā ar piedāvājuma sagatavošanu / iesniegšanu | Balvu novada pašvaldības aģentūras “San-tex” Iepirkumu komisijas sekretāre Valērija Vilciņa, mob.22415970, e-pasts: [valerija.vilcina@inbox.lv](mailto:valerija.vilcina@inbox.lv) |
| Pasūtītāja darba laiks | pirmdienās, otrdienās, trešdienās, ceturtdienās un piektdienās no plkst.8.00 līdz plkst.17.00 |

**2. Tirgus izpētes priekšmets:**

2.1. Daudzdzīvokļu mājas kāpņutelpas logu un palodžu piegāde un nomaiņa ar pilnu apdari, atbilstoši Tehniskajai specifikācijai (skat. 1.pielikumu).

2.2. Pretendents nevar iesniegt piedāvājuma variantus.

2.3. CPV kods: 45421132-8 (Logu ielikšana).

**3. Piedāvājuma izvēles kritērijs:** zemākā cena.

**4. Līguma izpildes vieta:** Ezera iela 18, Balvi, Balvu novads.

**5. Līguma izpildes termiņš:** 4 (četri) mēneši no līguma noslēgšanas dienas. Pretendents nav tiesīgs piedāvājumā norādīt garāku izpildes termiņu. Noslēgtā līguma termiņa grozījumi ir pieļaujami, ja tie ir objektīvi pamatoti.

**6. Garantijas termiņi:**

6.1. preču garantijas laiks – vismaz 24 (divdesmit četri) mēneši pēc līguma pilnīgas izpildes un nodošanas-pieņemšanas akta parakstīšanas;

6.2. uzstādīšanas darbu garantijas laiks – vismaz 24 (divdesmit četri) mēneši pēc līguma pilnīgas izpildes un nodošanas-pieņemšanas akta parakstīšanas.

**7. Līgumcena:** cenā jābūt iekļautiem visiem ar iepirkuma līguma izpildi saistītiem izdevumiem, t.sk., nodokļiem, nodevām, administratīvajām izmaksām, transporta izdevumiem, iespējamiem sadārdzinājumiem u.c. cenu izmaiņām, kā arī tādām izmaksām, kas nav minētas, bet bez kuriem nebūtu iespējama kvalitatīva un normatīvajiem aktiem atbilstoša līguma izpilde.

**8. Apmaksas nosacījumi:**

8.1. 30 (trīsdesmit) dienu laikā pēc sekmīgas līgumsaistību izpildes, nodošanas-pieņemšanas akta parakstīšanas un rēķina iesniegšanas.

8.2. Līguma darbības laikā, apmaksas kārtība nevar tikt mainīta.

**9. Piedāvājuma derīguma termiņš:** vismaz 30 (trīsdesmit) dienas pēc piedāvājumu iesniegšanas beigu termiņa.

**10. Prasības pretendentam:**

10.1. Pretendentam (juridiskai personai) jābūt reģistrētam LR Uzņēmumu reģistrā vai līdzvērtīgā reģistrā ārvalstīs. Informācija tiks pārbaudīta LR Uzņēmumu reģistra tīmekļvietnē <https://www.ur.gov.lv/lv/> .

10.2. Pretendentam (fiziskai personai) jābūt reģistrētam Valsts ieņēmumu dienestā vai līdzvērtīgā reģistrā ārvalstīs. Informācija tiks pārbaudīta Valsts ieņēmumu dienesta tīmekļvietnes sadaļā “Saimnieciskās darbības veicēji, VID reģistrētās juridiskās personas un citas personas” <https://www6.vid.gov.lv/SDV> .

10.3. Pretendentam iepriekšējo 3 (trīs) gadu laikā, līdz piedāvājuma iesniegšanai, ir gūta atbilstoša pieredze, t.i., sekmīgi izpildīts vismaz 1 (viens) līgums saistībā ar logu piegādi un uzstādīšanu, ietverot aiļu apdari.

10.4. Piedāvājums jāparaksta paraksttiesīgai personai.

10.5. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi. Latvijā reģistrētām vai pastāvīgi dzīvojošām personām dokuments nav jāiesniedz – pretendentu izslēgšanas noteikumi tiks pārbaudīti SIA “LURSOFT” mājas lapas [www.lursoft.lv](http://www.lursoft.lv/) datu bāzes sadaļā “AML izziņa”. Pārbaude tiek veikta tikai pretendentam, kuram tiks piešķirtas līguma slēgšanas tiesības.

**11. Iesniedzamie dokumenti:**

11.1. Tehniskā specifikācija (veidlapa) (skat. 1.pielikumu);

11.2. Finanšu piedāvājums (veidlapa) (skat. 2.pielikumu);

11.3. Iesniegt 1 (vienu) pasūtītāja pozitīvu pieredzi apliecinošu dokumentu kopiju, piem., pasūtītāja atsauksmi, izziņu, nodošanas-pieņemšanas aktu vai citu alternatīvu dokumentu par sekmīgi izpildītām līgumsaistībām logu piegādē un uzstādīšanā, ietverot aiļu apdari. Dokumentā jābūt norādītai vismaz šādai informācijai:

- pasūtītājs;

- līguma priekšmets, izpildes periods un vieta;

- sniegtā pakalpojuma īss raksturojums un kvalitāte.

11.4. Ja tirgus izpētes piedāvājuma dokumentus paraksta pilnvarota persona – jāiesniedz šīs personas paraksttiesības apliecinoša dokumenta kopija.

11.5. Ārvalstīs reģistrētām personām:

11.5.1. ja pretendents ir reģistrēts līdzvērtīgā uzņēmumu vai saimnieciskās darbības veicēju reģistrā ārvalstīs – jāiesniedz attiecīgās institūcijas ārvalstīs izsniegtas reģistrācijas apliecības kopija;

11.5.2. par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem ārvalstu uzņēmumam jāiesniedz:

- attiecīgas ārvalstu iestādes izziņa par valdes/ padomes sastāvu;

- pretendenta apliecinājums, ka izziņā norādītā informācija joprojām ir aktuāla.

**12. Piedāvājuma iesniegšanas datums, laiks, vieta, veids:**

12.1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **13.08.2024., plkst.13.00**.

12.2. Piedāvājuma iesniegšanas vieta: **Balvu novada pašvaldības aģentūra “San-tex”, Bērzpils ielā 56, Balvi, Balvu nov., LV-4501.**

12.3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz 12.1.punktā norādītajam piedāvājumu iesniegšanas termiņam.

12.4. Sūtot elektroniski, pieteikums jāparaksta ar drošu elektronisko parakstu un jānosūta uz e-pasta adresi: [santex@balvi.lv](mailto:santex@balvi.lv), vēstules tēmā norādot*: “Piedāvājums tirgus izpētei ar ID.Nr.P/A „SAN-TEX” 2024/14”*.

12.5. Piedāvājuma sūtījuma noformēšana: piedāvājumu ievieto aizlīmētā aploksnē, uz kuras norāda:

- pretendenta nosaukumu un adresi;

- pasūtītāja nosaukums un adresi;

- atzīme ar norādi: Tirgus izpētei *„Daudzdzīvokļu mājas kāpņutelpas logu un palodžu piegāde un nomaiņa ar pilnu apdari”, ID.Nr.P/A „SAN-TEX” 2024/14. Neatvērt līdz 13.08.2024., plkst.13.00”*.

**13. Papildus informācija:**

13.1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.

13.2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:

13.2.1. pagarina piedāvājumu iesniegšanas termiņu;

13.2.2. atkārtoti pagarina piedāvājumu iesniegšanas termiņu un, papildus, nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;

13.2.3. trešo reizi pagarina piedāvājumu iesniegšanas termiņu un, papildus, ievieto tirgus izpētes publikāciju iepirkumu atbalsta mājas lapā Iepirkumi.lv <https://www.iepirkumi.lv/> .

13.3. Pasūtītājam nav pienākums veikt pilnīgi visas 13.2.punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 13.2.punkta apakšpunktos norādītās darbības.

13.4. Ja pasūtītājam, secīgi veicot 13.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz iepirkuma līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.

13.5. Ja izsludinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.

13.6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos/ dokumentos un rīkot jaunu tirgus izpēti.

13.7. Ja izraudzītais pretendents atsakās slēgt iepirkuma līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu / augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.

13.8. Pasūtītājs ir tiesīgs neslēgt iepirkuma līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts iepirkuma līgums.

13.9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigt bez rezultāta.

13.10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.

13.11. Par jebkuru informāciju, kas ir konfidenciāla, pretendentam jābūt īpašai norādei.

13.12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.

**14. Rezultātu paziņošana:**

14.1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:

14.1.1. ievieto informāciju Balvu novada pašvaldības mājas lapas <http://www.balvi.lv/> sadaļā “Tirgus izpētes” (ja par to sākotnēji ir bijis ievietots paziņojums), norādot vismaz šādu informāciju:

- tirgus izpētes rezultātu publicēšanas datumu;

- pretendenta, kuram piešķirtas līguma slēgšanas tiesības, vārdu, uzvārdu / nosaukumu, Reģ.Nr.;

- līgumcenu bez PVN;

- ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.

14.1.2. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:

- visus tirgus izpētes pretendentus, un to piedāvātās cenas bez PVN;

- tirgus izpētes uzvarētāju;

- tikai noraidītajam pretendentam – noraidīšanas iemeslu.

**15. Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumā:

1.pielikums – Tehniskā specifikācija (veidlapa);

2.pielikums – Finanšu piedāvājums (veidlapa).

1.pielikums

Tirgus izpētei

“Daudzdzīvokļu mājas kāpņutelpas logu un palodžu

piegāde un nomaiņa ar pilnu apdari”

(ID.Nr.P/A „SAN-TEX” 2024/14)

**TEHNISKĀ SPECIFIKĀCIJA**

**“Daudzdzīvokļu mājas kāpņutelpas logu un palodžu piegāde un nomaiņa ar pilnu apdari”**

**(ID.Nr.P/A „SAN-TEX” 2024/14)**

**Skat. datni “1\_pielikums\_Tehniskā specifikācija”**

2.pielikums

Tirgus izpētei

“Daudzdzīvokļu mājas kāpņutelpas logu un palodžu

piegāde un nomaiņa ar pilnu apdari”

(ID.Nr.P/A „SAN-TEX” 2024/14)

*[uz uzņēmuma veidlapas]*

**FINANŠU PIEDĀVĀJUMS**

**“Daudzdzīvokļu mājas kāpņutelpas logu un palodžu piegāde un nomaiņa ar pilnu apdari”**

**(ID.Nr.P/A „SAN-TEX” 2024/14)**

**Skat. datni “2\_pielikums\_Finanšu\_Tehniskais piedāvājums”**